CELEX: 32017R0210
Language: bg
Date: 2017-02-07 00:00:00
Title: Регламент за изпълнение (ЕС) 2017/210 на Комисията от 7 февруари 2017 година за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, като фуражна добавка за кокошки носачки (притежател на разрешението Adisseo France S.A.S.) (Текст от значение за ЕИП. )

8.2.2017   
               
               
                  BG
               
               
                  Официален вестник на Европейския съюз
               
               
                  L 33/19
               
            РЕГЛАМЕНТ ЗА ИЗПЪЛНЕНИЕ (ЕС) 2017/210 НА КОМИСИЯТА
      от 7 февруари 2017 година
      за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, като фуражна добавка за кокошки носачки (притежател на разрешението Adisseo France S.A.S.)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:
      
                  (1)
               
               
                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
               
            
                  (2)
               
               
                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от ендо-1,4-бета-ксиланаза EC 3.2.1.8 и ендо-1,3(4)-бета-глюканаза 3.2.1.6, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
               
            
                  (3)
               
               
                  То се отнася до разрешаване на употребата на препарат от ендо-1,4-бета-ксиланаза EC 3.2.1.8 и ендо-1,3(4)-бета-глюканаза 3.2.1.6, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, като фуражна добавка за кокошки носачки, която следва да бъде класифицирана в категорията „зоотехнически добавки“.
               
            
                  (4)
               
               
                  Употребата на посочения препарат беше разрешена за срок от десет години: за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за угояване и за носачки — с Регламент за изпълнение (ЕС) 2015/661 на Комисията (2), а за пуйки за угояване и за разплод — с Регламент за изпълнение (ЕС) 2015/2304 на Комисията (3).
               
            
                  (5)
               
               
                  В становището си от 25 май 2016 г. (4) Европейският орган за безопасност на храните („Органът“) заключи, че при предложените условия на употреба препаратът от ендо-1,4-бета-ксиланаза EC 3.2.1.8 и ендо-1,3(4)-бета-глюканаза 3.2.1.6, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, не оказва неблагоприятно въздействие върху здравето на животните и на човека, нито върху околната среда, както и че подобрява производителността на кокошките носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
               
            
                  (6)
               
               
                  При оценката на препарата от ендо-1,4-бета-ксиланаза EC 3.2.1.8 и ендо-1,3(4)-бета-глюканаза 3.2.1.6, получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
               
            
                  (7)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 7 февруари 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 268, 18.10.2003 г., стр. 29.
      
         (2)  Регламент за изпълнение (ЕС) 2015/661 на Комисията от 28 април 2015 г. за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov. DSM 26702, като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за угояване и за носачки (притежател на разрешителното — Adisseo France S.A.S.) (ОВ L 110, 29.4.2015 г., стр. 1).
      
         (3)  Регламент за изпълнение (ЕС) 2015/2304 на Комисията от 10 декември 2015 г. за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov. DSM 26702, като фуражна добавка за пуйки за угояване и за разплод (притежател на разрешението — Adisseo France S.A.S.) (ОВ L 326, 11.12.2015 г., стр. 39).
      
         (4)  EFSA Journal (Бюлетин на ЕОБХ), 2016; 14(6):4510.
      
         ПРИЛОЖЕНИЕ
         
                     Идентификационен номер на добавката
                  
                  
                     Наименование на притежателя на разрешението
                  
                  
                     Добавка
                  
                  
                     Състав, химична формула, описание, метод за анализ
                  
                  
                     Вид или категория на животните
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешението
                  
               
                     Единици за активност/kg пълноценен фураж със съдържание на влага 12 %
                  
               
                     
                        Категория: „зоотехнически добавки“. Функционална група: „подобрители, увеличаващи смилаемостта на храната“
                     
                  
               
                     4a22
                  
                  
                     Adisseo France S.A.S.
                  
                  
                     Ендо-1,4-бета-ксиланаза EC 3.2.1.8
                     и
                     Ендо-1,3(4)-бета-глюканаза 3.2.1.6
                  
                  
                     
                        Състав на добавката
                     
                     Препарат от ендо-1,4-бета-ксиланаза (EC 3.2.1.8) и ендо-1,3(4)-бета-глюканаза (EC 3.2.1.6), получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702, с минимална активност от:
                     
                                 —
                              
                              
                                 в твърдо състояние: ендо-1,4-бета-ксиланаза 22 000  VU/g и ендо-1,3(4)-бета-глюканаза 15 200  VU (1)/g;
                              
                           
                                 —
                              
                              
                                 в течно състояние: ендо-1,4-бета-ксиланаза с активност от 5 500  VU/ml и ендо-1,3(4)-бета-глюканаза с активност от 3 800  VU/ml;
                              
                           
                        Характеристика на активното вещество
                     
                     Ендо-1,4-бета-ксиланаза (EC 3.2.1.8) и ендо-1,3(4)-бета-глюканаза (3.2.1.6), получени от Talaromyces versatilis sp. nov. IMI CC 378536 и Talaromyces versatilis sp. nov DSM 26702.
                     
                        Метод за анализ
                         (2)
                     
                     За количествено определяне на активността на ендо-1,4-бета-ксиланаза:
                     
                                 —
                              
                              
                                 вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан).
                              
                           За количествено определяне на активността на ендо-1,3 (4)-бета-глюканаза:
                     
                                 —
                              
                              
                                 вискозиметричен метод, основаващ се на намаляване на вискозитета под въздействието на ендо-1,3(4)-бета-глюканаза върху съдържащия глюкан субстрат (ечемичен бета-глюкан) при pH = 5,5 и температура 30 °C.
                              
                           
                  
                     Кокошки носачки
                  
                  
                     —
                  
                  
                     Ендо-1,4-бета-ксиланаза 1 100  VU
                     Ендо-1,3(4)-бета-глюканаза 760 VU
                  
                  
                     —
                  
                  
                     
                                 1.
                              
                              
                                 В упътването за употреба на добавката и премикса се посочват условията на съхранение и устойчивостта при гранулиране.
                              
                           
                                 2.
                              
                              
                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за справяне с потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително средства за дихателна защита и за защита на кожата.
                              
                           
                  
                     28 февруари 2027 г.
                  
               
            (1)  1 VU (вискозиметрична единица) е количеството ензим, което хидролизира субстрата (съответно ечемичен бета-глюкан и пшеничен арабиноксилан), намалявайки вискозитета на разтвора, така че да се получи промяна в относителната течливост от 1 (безразмерна единица)/min при температура 30 °С и pH 5,5.
         
            (2)  Подробна информация за методите на анализ може да бъде намерена на интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.